Արտուշ Պապոյան

Արտուշ Կարապետի Պապոյան (), հայ քանդակագործ։

Կենսագրություն 
Արտուշ Պապոյանը ծնվել է 1957 թվականին, Գյումրիում։ Սովորել է Գյումրիի թիվ 10 գեղարվեստի ուսումնարանում։ 1982 թվականին ավարտել է Երևանի գեղարվեստա-թատերական ինստիտուտը։ 1982 թվականից մասնակցել է ցուցահանդեսների։ Եղել է ԽՍՀՄ նկարիչների միության անդամ։ 1993-2007 թվականներին եղել է Հայաստանի նկարիչների միության Գյումրիի մասնաճյուղի նախագահը։

Պապոյանի «Պար» քանդակը գտնվում է Մոսկվայի Տրետյակովյան պատկերասրահում, «Աղավնիներ» քանդակը՝ Մախաչկալայի ազգային թանգարանում։

Ստեղծագործություններ 
 «Հայուհի» («Տիրամայր»)
 «Ջիվանին և Շերամը» զուգաքանդակ
 «Վարդանանք» արձանախումբ
 «Ավետիք Իսահակյանի դիմաքանդակ» (Գյումրիի համանուն դպրոցի բակում)
 Մխիթար Գոշի կիսանդրի (բրոնզ, Գյումրիի դատախազության շենքի պատին)
 Հիսուս Քրիստոսի արձանը Սիրիայում
 «Անանիա Շիրակացու հուշարձանը» Հայոց այբուբենի պուրակում
 Սայաթ-Նովայի հուշարձան
 Նժդեհի հուշարձանը Գյումրիի Նժդեհի անվան հրապարակում
 «Սասունցիներ» («Նանե» հյուրանոցային համալիրի բակում)
 Հովհարով աղջիկը («Նանե» հյուրանոցային համալիրի բակում)
 Քրիստոսի արձանը Ղարիբջանյան գյուղի մուտքի մոտ՝ նվիրված 1988 թվականի երկրաշարժից զոհված երեխաներին

Պատկերասրահ

Ծանոթագրություններ 

Հայ քանդակագործներ
Հայաստանի նկարիչների միության անդամներ
ԽՍՀՄ նկարիչների միության անդամներ